อำเภอบางเลน

บางเลน เป็นอำเภอที่มีขนาดพื้นที่มากที่สุดในจังหวัดนครปฐม

 ที่ตั้งและอาณาเขต 
อำเภอบางเลนมีอาณาเขตติดต่อกับเขตการปกครองข้างเคียง ดังนี้
 ทิศเหนือ ติดต่อกับอำเภอสองพี่น้อง (จังหวัดสุพรรณบุรี) และอำเภอลาดบัวหลวง (จังหวัดพระนครศรีอยุธยา)
 ทิศตะวันออก ติดต่อกับอำเภอลาดบัวหลวง (จังหวัดพระนครศรีอยุธยา) และอำเภอไทรน้อย (จังหวัดนนทบุรี)
 ทิศใต้ ติดต่อกับอำเภอพุทธมณฑลและอำเภอนครชัยศรี 
 ทิศตะวันตก ติดต่อกับอำเภอดอนตูมและอำเภอกำแพงแสน

 ประวัติ 
อำเภอบางเลนตั้งขึ้นเป็นอำเภอเมื่อ พ.ศ. 2439 แต่ดั้งเดิมนั้นไม่ได้ตั้งอยู่บริเวณที่ว่าการอำเภอปัจจุบัน ที่ว่าการอำเภอเดิมตั้งอยู่ที่บ้านบางไผ่นารถ ใกล้บริเวณวัดบางไผ่นารถ ตำบลบางไทรป่า ริมฝั่งตะวันออกของแม่น้ำท่าจีน ใช้ชื่อว่า อำเภอบางไผ่นาท วันที่ 11 ตุลาคม 2446 ต่อมาได้ย้ายที่ว่าการอำเภอไปตั้งอยู่ในเขตตำบลบางปลา ริมฝั่งตะวันตกของแม่น้ำท่าจีน ใช้ชื่อว่า อำเภอบางปลา ภายหลังอำเภอบางปลาแบ่งการปกครองเป็น 2 ตำบล คือ ตำบลบางปลาและตำบลบางเลน 

ในปี พ.ศ. 2479 ได้ย้ายที่ตั้งอำเภอมาที่ตำบลบางเลน (อยู่บริเวณตลาดเก่าในปัจจุบัน) ปี พ.ศ. 2482 จึงเปลี่ยนชื่ออำเภอบางปลาเป็น อำเภอบางเลน วันที่ 17 เมษายน พ.ศ. 2482  ครั้นถึง พ.ศ. 2521 หลวงพ่อกิติวุฒโทแห่งจิตตภาวันวิทยาลัยซื่งเป็นชาวบางเลน ได้มอบที่ดินมรดกของท่านไห้ทางราชการและได้บริจาคเงินก่อสร้างที่ว่าการอำเภอ จึงได้ย้ายที่ว่าการอำเภอจากริมฝั่งตะวันตกของแม่น้ำท่าจีน มาตั้งอยู่ริมถนนพลดำริห์ ในท้องที่หมู่ที่ 8 ตำบลบางเลน จนกระทั่งปัจจุบัน

 การแบ่งเขตการปกครอง 
 การปกครองส่วนภูมิภาค 
อำเภอบางเลนแบ่งพื้นที่การปกครองออกเป็น 15 ตำบล 180 หมู่บ้าน ได้แก่
ลำดับอักษรไทยอักษรโรมันจำนวนหมู่บ้านจำนวนประชากร(ธันวาคม 2565)1.บางเลนBang Len2.บางปลาBang Pla3.บางหลวงBang Luang4.บางภาษีBang Phasi5.บางระกำBang Rakam6.บางไทรป่าBang Sai Pa7.หินมูลHin Mun8.ไทรงามSai Ngam9.ดอนตูมDon Tum10.นิลเพชรNinlaphet11.บัวปากท่าBua Pak Tha12.คลองนกกระทุงKhlong Nok Krathung13.นราภิรมย์Naraphirom14.ลำพญาLam Phaya15.ไผ่หูช้างPhai Hu Chang

 การปกครองส่วนท้องถิ่น 
ท้องที่อำเภอบางเลนประกอบด้วยองค์กรปกครองส่วนท้องถิ่น 19 แห่ง ได้แก่
 เทศบาลตำบลบางหลวง ครอบคลุมพื้นที่หมู่ที่ 1–3 และบางส่วนของหมู่ที่ 6, 13 ตำบลบางหลวง และบางส่วนของหมู่ที่ 6 ตำบลหินมูล
 เทศบาลตำบลบางเลน ครอบคลุมพื้นที่หมู่ที่ 9 และบางส่วนของหมู่ที่ 6–8, 10 ตำบลบางเลน และบางส่วนของหมู่ที่ 2–3, 10 ตำบลบางไทรป่า
 เทศบาลตำบลรางกระทุ่ม ครอบคลุมพื้นที่หมู่ที่ 4–5 และบางส่วนของหมู่ที่ 6, 12 ตำบลบางภาษี
 เทศบาลตำบลลำพญา ครอบคลุมพื้นที่หมู่ที่ 3 และบางส่วนของหมู่ที่ 2, 4–9 ตำบลลำพญา
 เทศบาลตำบลบางปลา ครอบคลุมพื้นที่ตำบลบางปลาทั้งตำบล
 เทศบาลตำบลไผ่หูช้าง ครอบคลุมพื้นที่ตำบลไผ่หูช้างทั้งตำบล
 องค์การบริหารส่วนตำบลบางเลน ครอบคลุมพื้นที่หมู่ที่ 1–5, 11–12 และบางส่วนของหมู่ที่ 6–8, 10 ตำบลบางเลน
 องค์การบริหารส่วนตำบลบางหลวง ครอบคลุมพื้นที่หมู่ที่ 4–5, 7–12, 14–21 และบางส่วนของหมู่ที่ 6, 13 ตำบลบางหลวง
 องค์การบริหารส่วนตำบลบางภาษี ครอบคลุมพื้นที่หมู่ที่ 1–3, 7–11, 13 และบางส่วนของหมู่ที่ 6, 12 ตำบลบางภาษี
 องค์การบริหารส่วนตำบลบางระกำ ครอบคลุมพื้นที่ตำบลบางระกำทั้งตำบล
 องค์การบริหารส่วนตำบลบางไทรป่า ครอบคลุมพื้นที่หมู่ที่ 1, 4–9 และบางส่วนของหมู่ที่ 2–3, 10 ตำบลบางไทรป่า
 องค์การบริหารส่วนตำบลหินมูล ครอบคลุมพื้นที่หมู่ที่ 1–5, 7–12 และบางส่วนของหมู่ที่ 6 ตำบลหินมูล
 องค์การบริหารส่วนตำบลไทรงาม ครอบคลุมพื้นที่ตำบลไทรงามทั้งตำบล
 องค์การบริหารส่วนตำบลดอนตูม ครอบคลุมพื้นที่ตำบลดอนตูมทั้งตำบล
 องค์การบริหารส่วนตำบลนิลเพชร ครอบคลุมพื้นที่ตำบลนิลเพชรทั้งตำบล
 องค์การบริหารส่วนตำบลบัวปากท่า ครอบคลุมพื้นที่ตำบลบัวปากท่าทั้งตำบล
 องค์การบริหารส่วนตำบลคลองนกกระทุง ครอบคลุมพื้นที่ตำบลคลองนกกระทุงทั้งตำบล
 องค์การบริหารส่วนตำบลนราภิรมย์ ครอบคลุมพื้นที่ตำบลนราภิรมย์ทั้งตำบล
 องค์การบริหารส่วนตำบลลำพญา ครอบคลุมพื้นที่หมู่ที่ 1, 10–11 และบางส่วนของหมู่ที่ 2, 4–9 ตำบลลำพญา

 อ้างอิง 

 แหล่งข้อมูลอื่น 
 เว็บไซต์โรงเรียนวัดนิลเพชร 


บางเลน